ભારત પોતાની સ્વદેશી જીપીએસ પ્રકારની 'ઈન્ડિયન રિજિનલ નેવિગેશન સેટેલાઈટ સિસ્ટમ' વિકસાવી રહ્યું છે.'આઈઆરએનએસએસ' નામે ઓળખાતી આ સિસ્ટમના સાત ઉપગ્રહ લોન્ચ થઈ ગયા છે. એ બધા પરમાણુ ઘડિયાળ સાથે કનેક્ટ થયેલા છે. ભ્રમણકક્ષામાં અલગ અલગ સ્થળે રહેલા ઉપગ્રહો વચ્ચે દિશાશોધનના સચોટ તાલમેલ મેળવવાનું કામ પરમાણુ ઘડિયાળનું છે. આખી દુનિયામાં સમય નક્કી કરવા, ઉપગ્રહ આધારીત દિશા શોધવા માટે, નકશા તૈયાર કરવા, ટાઈમિંગ મેળવવા માટે વિવિધ સ્થળોએ ૪૦૦ જેટલી પરમાણુ ઘડિયાળ કાર્યરત છે.